stanford-oval/wikipedia huggingface dataset:
The Peel Session
Muusikot

Syd Barrett - laulu, akustinen kitara
David Gilmour - basso, sähkökitara, urut, taustalaulu
Jerry Shirley - lyömäsoittimet
The Way I Are

| ”The Way I Are” Timbaland ft>  Keri Hilson & D.O.E. |
| --- | --- | --- |

Singlen tiedot
 Albumilta: Shock Value
 Äänitetty : 2006; Virginia Beach, Virginia (Thomas Crown Studios)
 Julkaistu: 9. heinäkuuta 2007
 Formaatti: Digitaalinen lataus, CD
 Tuottaja(t): Timbaland, Danja
 Tyylilaji: Hip hop, electropop, techno
 Kesto: 02.59 (albumiversio) 03.19 (radioversio) 03.34 (pidennetty versio; mukana Sebastian)
 Levy-yhtiö: Mosley, Blackground, Interscope
Timbalandin muut singlet
| ”Anonymous” 2007 | ”The Way I Are” 2007 | ”Throw It on Me” 2007 |
Keri Hilsonin muut julkaisut
| ”Help” 2006 | ”The Way I Are” 2007 | ”Scream” 2007 |
The Way I Are on yhdysvaltalaisräppäri Timbalandin kappale, joka julkaistiin hänen toisen, Shock Value-studioalbuminsa toisena singlenä. Kappale sisältää Keri Hilsonin ja D.O.E.:n esittämiä sanoja. Kaikki kolme artistia sanoittivat kappaleen yhdessä Danja, The Clutchin, sekä Candice Nelsonin kanssa. Timbaland ja Danja myös tuottivat kappaleen yhdessä. Mosley Music Group lähetti kappaleen Yhdysvaltain CHR-radiokanaville 15. kesäkuuta 2007. "The Way I Are" on electropop ja discokappale, joka sisältää viittauksia R&B:stä sekä dancemusiikista, joka auttaa kappaleen futuristisen soundin tuomisessa. Kappaleen sanojen teemana ovat roolikäännyttäminen ja aistilliset toiveet.
"The Way I Are" sai pääosin ristiriitaisen vastaanoton musiikkiriitikoilta. Monet kehuivat kappaleen futuristista dance-soundia, kun taas toiset kritisoivat sanoja. Kriitikot myös vertailivat kappaletta Justin Timberlaken FutureSex/LoveSounds-albumin kappaleisiin, varsinkin "My Loveen" (2007) ja "SexyBackiin" (2006). Kappale menestyi kaupallisesti paremmin ympäri maailmaa. Se saavutti Billboard Hot 100 -listan kolmannen sijan ja myi Yhdysvalloissa yli kolme miljoonaa kopiota. Siitä muodostui Timbalandin soolouran toinen single, joka saavutti kyseisen valtion singlelistalla sijoituksen viiden parhaan joukossa. Kansainvälisesti "The Way I Are" saavutti listan kärjen muutamissa maissa, joihin lukeutuvat Australia, Kanada, Tanska, Irlanti ja Iso-Britannia. Muualla kappale saavutti sijoituksia viiden parhaan joukossa lähes kaikilla muilla sijoittumillaan listoilla, kuten Itävallassa, Ranskassa, Saksassa, Uudessa-Seelannissa ja Venäjällä.
Kappaleeseen liittyvän musiikkivideon ohjasi Shane Drake, ja se sijoittuu pimeän kujan tyyliseen alueeseen Isossa-Britanniassa. Videon ohjaaja ilmoitti, että inspiraatio videon tekoon tuli kappaleen soundista. "The Way I Are" oli ehdolla MTV Video Music Awardsin kategorioissa "Vuoden kauhusingle" ja "Vuoden tuottaja (ei klassinen)".
Käännös suomeksi
Tatói

| Tatói> Τατόι |
| --- | --- |
 Osa Tatóin hylätystä palatsista.
Sijainti:  Acharnés, Itä-Attika, Attika, Kreikka
Koordinaatit:  38°09′46″N, 23°47′38″E
Rakennustyyppi:  palatsi
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tatói (kreik. Τατόι) on palatsi ja tila Acharnéen kunnassa Ateenan metropolialueella Kreikassa. Se toimi kuninkaallisena kesäpalatsina Kreikan kuningaskunnan aikana. Palatsi on nykyisin ränsistynyt.
Tatói on myös tilan eteläpuolella sijaitseva Acharnéen kaupungin kaupunginosa, jossa sijaitsee Dekéleian sotilaslentokenttä.
Historia > Varhaishistoria

Antiikin aikana Tatóin paikalla sijaitsi Dekeleian demos. Tilan alueelta on löydetty siihen liittyviä muurien osia sekä keramiikkaa, veistoksia ja piirtokirjoituksia. Osmanivallan aikana Tatói oli turkkilainen çiftlik (kreik. tsiflíki) -perintötila. Tila sai nimensä albanianvalakialaisesta päälliköstä nimeltä Tatoi.
Historia > Kuninkaallisena kesäpalatsina

Tatóin tilan hankki kuningas Yrjö I, joka osti sen Skarlátos Soútosilta toukokuussa 1872. Tuolloin paikalla oli vain pieni talo ja vähäisiä maatalousrakennuksia. Vuonna 1880 arkkitehti Sávvas Boúkis lähetettiin Venäjälle, jotta tämä kopioisi Tatóihin erään Pietarhovin palatsikokonaisuuden kartanoista. Päärakennuksen rakentaminen alkoi vuonna 1884. Kuningas Konstantin I ja kuningatar Sofia muuttivat Tatóihin vuonna 1889. Tatói mahdollisti kuninkaallisille yksityisemmän elämän kuin Kuninkaallinen palatsi, nykyinen Kreikan parlamenttitalo, Ateenassa.
Myöhempinä vuosina alueelle rakennettiin lisää rakennuksia sekä muun muassa kuninkaallisen suvun hautausmaa. Palatsi toimi kuninkaallisena kesäpaikkana sotilasjuntan kauden alkuun vuonna 1967 saakka, jolloin kuninkaallinen perhe joutui poistumaan maasta. Virallisesti se säilyi kuninkaallisena kesäpaikkana monarkian lakkauttamiseen vuonna 1974 saakka.
Historia > Myöhempi historia

Monarkian lakkauttamisen jälkeen käytiin pitkään oikeutta siitä, kuuluuko Tatói kuninkaalliselle suvulle vai Kreikan valtiolle. Alun perin alue otettiin valtiolle. Konstantínos Mitsotákisin hallitus antoi vuonna 1992 suuren osan alueesta, mukaan lukien sen tärkeimmät rakennukset, kuninkaalliselle suvulle. Andréas Papandréoun hallitus palautti vuonna 1994 Tatóin valtiolle. Kiistelyn aikana palatsialue rappeutui paitsi hoitamattomuuden myös vandalismin ja ryöstelyn seurauksena. Vuonna 2002 päätettiin, että Tatói kuuluu valtiolle. Euroopan ihmisoikeustuomioistuin määräsi siitä 4 miljardia drakmaa (n. 12 miljoonaa euroa) korvausta kuninkaalliselle suvulle, mikä on vain pieni osa alueen arvosta.
Aluetta on kunnostettu vuosina 2004–2012. Se on ollut tarkoitus muuttaa museoksi, mutta tämä ei ole vielä toteutunut. Museosuunnitelma nostettiin uudelleen esiin Kyriákos Mitsotákisin hallituksen aikana.
Rakennukset

Tatói sijaitsee metsäisellä alueella Párnitha-vuoren itäpuolella Acharnéen kunnassa lähellä Varympómpia, noin 27 kilometriä pohjoiseen Ateenan keskustasta. Palatsialueen koko on 4 500 hehtaaria. Nykyisin Tatóin alue on osa Párnitha-vuoren Natura 2000 -aluetta.
Varsinaisen palatsirakennuksen lisäksi alueella on muun muassa rakennuksia henkilökunnalle, autotalli, hevostalleja, varastotiloja sekä erilaisia maatalousrakennuksia.
Rakennukset > Haudat

Tatóihin on haudattu seuraavat kuninkaallisen suvun jäsenet, mukaan lukien viisi Kreikan kuninkaista:
Olga (1880–1880) – Yrjö I:n tytär
Aleksandra, Kreikan ja Tanskan prinsessa, Venäjän suurherttuatar (1870–1891) – suuriruhtinas Pavel Aleksandrovitš Romanovin puoliso
Yrjö I, Kreikan kuningas (1845–1913)
Aleksanteri, Kreikan kuningas (1893–1920)
Konstantin I, Kreikan kuningas (1868–1923)
Olga, Kreikan kuningatar, Venäjän suuriruhtinatar (1851–1926) (haudattiin Tatóihin 1936) – kuningas Yrjö I:n puoliso
Sofia, Kreikan kuningatar, Preussin prinsessa (1870–1932) – kuningas Konstantin I:n puoliso
Nikolaos, Kreikan ja Tanskan prinssi (1872–1938)
Kristofer, Kreikan ja Tanskan prinssi (1888–1940)
Maria, Kreikan ja Tanskan prinsessa, Venäjän suuriruhtinatar (1876–1940) – suuriruhtinas Georgi Mihailovitšin puoliso
Andreas, Kreikan ja Tanskan prinssi (1882–1944) – prinssi Philipin, Edinburghin herttuan, isä
Yrjö II, Kreikan kuningas (1890–1947)
Françoise Orléansilainen, prinsessa (1902–1953) – prinssi Kristoferin puoliso
Jelena Vladimirovna Romanova, Venäjän suuriruhtinatar (1882–1957) – prinssi Nikolaoksen puoliso
Yrjö, Kreikan ja Tanskan prinssi (1869–1957)
Marie Bonaparte, prinsessa (1882–1962) – prinssi Yrjön puoliso
Paul I, Kreikan kuningas (1901–1964)
Aspasía Mánou, Kreikan ja Tanskan prinsessa (1896–1972) – kuningas Aleksanterin puoliso
Friederike von Hannover, Kreikan kuningatar (1917–1981) – kuningas Paul I:n puoliso
Katherine, Kreikan ja Tanskan prinsessa, Lady Katherine Brandram (1913–2007) – Richard Brandramin puoliso
Aiheesta muualla

Kuvia tai muita tiedostoja aiheesta Tatói Wikimedia Commonsissa
Kuninkaallisen perheen lapsia Tatóissa. Postikortti noin vuodelta 1915.
Tatóin sivurakennuksia.
Tatóin palatsin mausoleumia: kuningas Konstantin I:n, kuningatar Sofian ja kuningas Aleksanterin haudat.
Theodor Fischer (sotilas)

Theodor Fischer (19. joulukuuta 1888 – 1949) oli saksalainen kenraalimajuri toisen maailmansodan aikana. Hän oli syntynyt Stuhmissa Länsi-Preussissa. Hän liittyi keisarillisen Saksan armeijaan keväällä 1909 ja palveli 150. jalkaväkirykmentissä vuonna 1910. Ennen toista maailmansotaa hänet ylennettiin everstiluutnantiksi natsien valtaamassa Wehrmachtissa vuonna 1935, ja everstiksi 1. elokuuta 1938. Toisen maailmansodan alussa hän oli 328. jalkaväkirykmentin komentaja. Hänet ylennettiin kenraalimajuriksi 1. elokuuta 1942, ja hän oli Führer-divisioonan komentajana kesällä 1944. Hän osallistui Balkanilla taisteluun Titon partisaaneja vastaan, ja syyllistyi alueella julmuuksiin monien muiden saksalaiskomentajien tapaan. Hänet tuomittiin sodan jälkeen Belgradissa kuolemaan sotarikoksista ja teloitettiin vuonna 1949.
Aiheesta muualla

http://www.feldgrau.com/search-officers2.php?ID=492
The Way I Are (Dance with Somebody)

| ”The Way I Are (Dance with Somebody)” Bebe Rexha ft>  Lil Wayne |
| --- | --- | --- |

Singlen tiedot
 Albumilta: All Your Fault: Pt. 2
 Julkaistu: 19. toukokuuta 2017
 Formaatti: digitaalinen lataus
 Tuottaja(t): David Garcia, Wilshire
 Tyylilaji: pop
 Kesto: 03.07
 Levy-yhtiö: Warner Records
Bebe Rexhan muut singlet
| ”F.F.F.” 2017 | ”The Way I Are (Dance with Somebody)” 2017 | ”Back to You” 2017 |
Lil Waynen muut julkaisut
| ”I’m the One” 2017 | ”The Way I Are (Dance with Somebody)” 2017 | ”Love U Better” 2017 |
The Way I Are (Dance with Somebody) on yhdysvaltalaislaulajan Bebe Rexhan musiikkikappale, jolla vierailee myös yhdysvaltalainen räppäri Lil Wayne. Sen julkaisi Warner Records Rexhan kolmannen, All Your Fault: Pt. 2 EP:n johdantosinglenä 19. toukokuuta 2017. Kappaleen ovat sanoittaneet Rexha, Lil Wayne, Jonas Jeberg, Joel Little, Clarence Coffee Jr., Shannon Rubicam, George Merrill sekä Jacob Kasher, joista Jeberg ja Little myös tuottivat sen. Kappaleen musiikkivideon ohjasi Director X ja se julkaistiin 1. kesäkuuta 2017.
"The Way I Are (Dance with Somebody)" oli kaupallisesti huono menestys, sen päästyä singlelistalle ainoastaan Slovakiassa, Tšekissä ja Venezuelassa. Rexha ja Wayne ovat esittäneet kappaleen livenä muun muassa Jimmy Kimmel! Live ja Rexha soolona myös Good Morning Americassa.
Käännös suomeksi
Thelma Ritter

| Thelma Ritter |
| --- | --- |
 Ritter vuoden 1951 Rakastelua-elokuvan esittelyfilmillä.
Henkilötiedot
Syntynyt: 14. helmikuuta 1902 New York, New York, Yhdysvallat
Kuollut: 5. helmikuuta 1969 (66 vuotta) New York, New York, Yhdysvallat
Ammatti:  näyttelijä
Puoliso:  Joseph Moran (1927–1969)
Näyttelijä
Aktiivisena:  1947–1968
Merkittävät roolit:  Kaikki Eevasta Takaikkuna
Palkinnot
 Tony-palkinto 1957 (New Girl in Town) 
Aiheesta muualla
IMDb 
Elonet
Thelma Ritter (14. helmikuuta 1902 New York – 5. helmikuuta 1969 New York) oli yhdysvaltalainen teatteri- ja elokuvanäyttelijä. Hän tuli tunnetuksi monista sivurooleistaan 1940-, 1950- ja 1960-luvun elokuvissa.
Ritter aloitti uransa teatterissa ja voittikin urallaan Tony-palkinnon. Hänen elokuvabedyyttinsä oli pikkurooli elokuvassa Susanin kääntymys (1947), jota seurasi pikkurooli elokuvassa Kirje kolmelle naiselle (1949). Hänen uransa tunnetuimpia elokuvia ovat Kaikki Eevasta (1950), Rakastelua (The Mating Season, 1951), Titanic (1953), Takaikkuna (1954), Setä Pitkäsääri (Daddy Long Legs, 1955), Kaikki alkoi puhelimesta (1959), Sopeutumattomat (1961), Alcatrazin vanki (Birdman of Alcatraz, 1962), Näin valloitettiin Villi Länsi (How the West Was Won, 1962) ja Sänky kolmelle (Move Over, Darling, 1963). Ritterin viimeiseksi elokuvaksi jäi Ei niin pahaa ettei jotain hyvääkin (What's So Bad About Feeling Good?, 1968). Vuonna 1954 hän juonsi Oscar-gaalan yhdessä Bob Hopen kanssa.
Ritter oli naimisissa Joseph Moranin kanssa aina kuolemaansa saakka. Heillä oli kaksi lasta. Hän kuoli sydänsairauteen 66-vuotiaana.
Aiheesta muualla

Thelma Ritter Internet Movie Databasessa. (englanniksi)
Thelma Ritter NNDB:ssä
Tenhusjärvi

| Tenhusjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°57′24″N, 23°33′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  Tenhusoja 
Järvinumero:  35.356.1.002
Mittaustietoja
Pinnankorkeus:  144,5 m  
Rantaviiva:  3,088 km  
Pinta-ala:  31,722 ha  
Saaria:  ei saaria 
 fiTenhusjärvi 
Tenhusjärvi  on Pirkanmaalla Ylöjärvellä Vehmaanperän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 32 hehtaaria ja se on 1,1 kilometriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 3,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Torttiojan valuma-alueeseen (35.356) se kuuluu. Järven vedenpinnan korkeus on 144,5 metriä mpy.
Theodor Charpentier

Theodor Charpentier (ven. Фёдор Фёдорович Шарпантье, Fjodor Fjodorovitš Šarpantje; 20. elokuuta 1874 Pietari – 30. maaliskuuta 1954 Helsinki) oli suomalainen Venäjän keisarillisessa armeijassa palvellut tykistön kenraalimajuri.
Charpentierin vanhemmat olivat kenraalimajuri Fredrik Vilhelm Charpentier (1849–1918) ja hänen ensimmäinen puolisonsa Maria Dmitrieva (1853–1909). Hän kävi 1893–1896 Omskin kadettikoulua, 1. Paavalin sotakoulua Pietarissa sekä Konstantinin sotakoulua. Hän palveli sitten Turkestanin tykistöprikaatissa ja hänet ylennettiin luutnantiksi 1899. Charpentier kävi 1900–1903 Mihailin tykistöakatemian kurssin ja hänet ylennettiin alikapteeniksi 1902. Hän palveli sitten Henkivartioväen 2. tykistöprikaatissa 1903–1910 ja Henkivartioväen 3. tykistöprikaatissa 1910–1912.  Charpentier oli vuodesta 1912 Henkivartioväen 2. tykistöprikaatin 6. patterin päällikkönä. Hänet ylennettiin kapteeniksi 1907 ja everstiksi 1910.
Ensimmäisen maailmansodan aikana Charpentier komensi 2. tykistöprikaatin 6. patteria 1914–1916, 2. tykistöprikaatin mörssärijaosta 1916–1917 sekä viimeksi 204. tykistöprikaatia helmikuusta kesäkuuhun 1917. Hän erosi palveluksesta kenraalimajurina kesäkuussa 1917.
Charpentier oleskeli Suomessa kesään 1918 saakka, jolloin hän liittyi Omskin alueella toimineeseen  amiraali Aleksandr Koltšakin komentamaan valkoiseen armeijaan. Charpentier toimi sitten Venäjän sisällissodan aikana Koltšakin armeijassa raskaan tykistön komentajana sekä tykistön ylitarkastajana. Hän jäi 1920 bolševikkien vangiksi Koltšakin armeijan kärsittyä tappion, mutta pääsi vuonna 1922 Suomen kansalaisena vapaaksi ja palasi Suomeen. Charpentier oli 1920-luvulla yksi emigranttijärjestö Venäjän yleissotilaallisen liiton (ROVS) salaisen tiedusteluorganisaation Suomen-johtajista yhdessä kenraalimajuri Eugèn Högströmin kanssa. Charpentier kuului samanaikaisesti myös suuriruhtinas Kirill Vladimirovitš Romanovia tukeneeseen kilpailevaan emigranttiliikkeeseen.
Theodor Charpentier oli naimisissa vuodesta 1918 Natalia Stepanovna Volkovan (1892–1954) kanssa.
Aiheesta muualla

Шарпантье Федор Федорович (venäjäksi) Grwar.ru.
Team Darfur

Team Darfur on kansainvälinen urheilijoiden humanitaarinen organisaatio, joka kampanjoi Darfurin konfliktin ihmisoikeuksien puolesta. YK:n mukaan Darfurin kriisi on tämän hetken pahin humanitaarinen kriisi. Darfurissa on kuollut yli 200 000 ihmistä ja 2,5 miljoonaa on ajettu kotiseudultaan viiden vuoden väkivaltaisuuksissa. Järjestön perustaja on Torinon vuoden 2006 kisojen pikaluistelun olympiavoittaja Joey Cheek. Mia Farrow on esiintynyt hänen kanssaan
Kiina

Team Darfur –järjestö vaatii Kiinaa painostamaan Sudania lopettamaan Darfurin väkivalta. Kiina on Sudanin tärkeimpiä asemyyjiä ja öljynostajia. Järjestö keräsi ennen Pekingin kesäolympialaisia 2008 yli 360 urheilijan kannattajalistan. Listalla on yksi suomalainen, kisoista loukkaantumisen vuoksi poisjäänyt telinevoimistelija Annamari Maaranen.
Amerikkalainen ohjaaja Steven Spielberg oli sovittu avajaisten taiteelliseksi neuvonantajaksi. Maaliskuussa 2007 Mia Farrow kirjoitti Wall Street Journalissa, haluaako Spielberg historiaan Pekingin kisojen Leni Riefenstahliksi? Riefenstahl ohjasi Natsi-Saksan olympiafilmin vuonna 1936. Vaikka Spielberg ei ollut ennakkoon ajatellut kisoihin liittyvää propagandaa ja Kiinan ihmisoikeuskysymyksiä, häneltä vei vain neljä päivää kirjoittaa avoin kirje Kiinan presidentille Hu Jintao:lle. Spielberg vetosi, että Kiina käyttäisi vaikutusvaltaansa lopettamaan Darfurin kärsimykset. Vetoomuksen johdosta Peking lähetti korkea-arvoisen diplomaatin Sudaniin neuvottelemaan YK-joukkojen hyväksymisestä. Spielbergin mielestä Kiina ei tehnyt riittävästi kriisin ratkaisemiseksi ja hän luopui olympialaistehtävistä helmikuussa 2008.
Aiheesta muualla

Team Darfur -kotisivu
Theodor Cederholm

Carl Adolf Theodor Cederholm (vuoteen 1886 Sederholm; 23. elokuuta 1824 Helsinki – 30. marraskuuta 1911 Helsinki) oli suomalainen juristi ja virkamies, joka toimi senaatin oikeusosaston jäsenenä 1873–1877 ja 1882–1900, Suomen prokuraattorina 1877–1882 ja senaatin oikeusosaston varapuheenjohtajana 1898–1900.
Elämäkerta

Theodor Cederholm kuului Sederholmin kauppiassukuun. Hänen isänsä oli tukkukauppias Gustav Adolf Sederholm, kauppaneuvos Johan Sederholmin pojanpoika. Sederholm valmistui ylioppilaaksi 1841, suoritti tuomarintutkinnon 1847 ja sai varatuomarin arvon 1851. Hän toimi Helsingissä oikeusneuvosmiehenä, 1855–1857 oikeusraatimiehenä ja 1857–1858 kunnallispormestarina, minkä jälkeen siirtyi senaatin prokuraattorintoimituskunnan sihteeriksi. Hänestä tuli 1869 prokuraattorin apulainen, 1873 oikeusosaston senaattori ja 1877 prokuraattori. Vuosina 1882–1888 hän oli senaatin oikeusosaston edustajana Suomen asiain komiteassa Pietarissa, minkä jälkeen hän palasi oikeusosaston tavalliseksi jäseneksi. Hänet aateloitiin vuonna 1886 nimellä Cederholm.
Cederholm edusti perustuslaillista kantaa ja kannatti Leo Mechelinin tulkintoja Suomen autonomiasta. Prokuraattorina hän esitti 1882 moitteensa Suomen kenraalikuvernööri Fjodor Heidenille siitä, että venäläiset santarmit olivat Helsingissä suorittaneet luvattomia kotietsintöjä nihilisteiksi paljastuneiden Aleksanterin kimnaasin opettajien kodeissa. Tapauksen seurauksena Pietarissa alettiin kiinnittää huomiota Suomen ja Venäjän lakijärjestelmien yhdistämisen tarpeeseen, minkä eräät myöhemmät historiantutkijat ovat katsoneet helmikuun manifestiin johtaneen kehityksen alkupisteeksi, vaikka myöhempään kehitykseen vaikuttivatkin toiset syyt. Cederholm vastusti helmikuun manifestin julkaisemista vuonna 1899. Hän myös lopulta erosi sen vuoksi protestina senaatin oikeusosaston varapuheenjohtajan tehtävistä helmikuussa 1900.
Kielikysymyksessä Cederholm oli ruotsinmielinen ja tuki Robert Montgomeryn kantaa, jonka mukaan suomen kieli oli Suomen tuomioistuimissa oikeudenkäymiskaaren kieltämä ”vieras kieli”. Cederholm ei kuitenkaan ollut julkipoliitikko, vaan enemmänkin taustavaikuttaja. Hän osallistui kuitenkin monien yleishyödyllisten järjestöjen toimintaan. Hän oli muun muassa Helsingin eläinsuojeluyhdistyksen ensimmäinen puheenjohtaja 1874–1877 ja 1895–1896.
Vuonna 1924 postuumisti ilmestyneessä muistelmateoksessaan Politiska minnen Cederholm kuvasi tarkasti toimintaansa, minkä seurauksena hänen vaikutuksensa on osassa myöhempää kirjallisuutta kuvattu ylikorostuneena. Muistelmat julkaisi hänen poikansa, varatuomari Arne Cederholm. Cederholmin aatelissuku sammui mieslinjalta Gustav Cederholmin kuollessa vuonna 1931 ja lopullisesti 1953.
The Magic Gift Box

| The Magic Gift Box Iiris |
| --- | --- | --- |

Studioalbumin tiedot
 Julkaistu: 28. maaliskuuta 2012
 Tuottaja(t): Ago "Sethh" Teppand
 Tyylilaji: electronica, pop
 Kesto: 49.00
 Levy-yhtiö: EMI
Iiriksen muut julkaisut
|   | The Magic Gift Box 2012 | Chinaberry Girl (EP) 2013 |
The Magic Gift Box on virolaisen Iiriksen esikoisalbumi, joka julkaistiin 28. maaliskuuta 2012. Albumilta on julkaistu singleinä kappaleet "Astronaut", "Melyse" ja "Weirdo". Lisäksi näistä Melyselle ja Weirdolle on kuvattu musiikkivideot.
Keskisuomalaisen Aki Lehti toteaa arvostelussaan levyn olevan toimiva paketti pop-lauluja, joiden sovituksissa on nähty tavallista enemmän vaivaa. Hän vertaa Iiristä Avril Lavigneen, mutta väittää Iiriksen voittavan tämän joka osa-alueella. Soundin Juha Leveelä kehuu arvostelussaan Iiriksen ääntä, mutta toteaa levyn sortuvan paikoittain "kiusallisiin europop-tunnelmiin".
Kappaleet

Curaga – 3.11
Weirdo – 3.11
Just Like an Ogre – 2.46
Astronaut – 3.02
Song in a Box – 3.08
Melyse – 3.16
Glimmering – 3.50
Gummybear – 2.43
Big Bat – 4.00
Merman – 3.14
Unicorn – 5.03
Circle – 4.47
Mirage – 3.53
Kappaleet > Spotifyn bonuskappale

Dragon Song – 3.21
Kappaleet > iTunesin bonuskappale

Zombie – 3.03
Arvostelut

Soundi:
Aiheesta muualla

The Magic Gift Box discogs.com -sivustolla
Payerne

| Payerne |
| --- | --- |
 vaakuna

 Payerne
 Koordinaatit: 46°49′13″N, 6°56′19″E 
Valtio:   Sveitsi
Kantoni:  Vaud
Hallintoalue (district):  Broye-Vully
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  24,19 km²
Väkiluku (31.12.2022):  10 342
 – Väestötiheys:  428 as./km²
 
 www.payerne.ch (ranskaksi) 
Infobox OKVirheellinen NIMI-arvo: 
Payerne vuonna 1919
Payernen kaupungintalo
Taloja Payernessa
Broye virtaa Payernen läpi.
Payerne on kunta Sveitsissä, Vaud’n kantonissa. Payerne sijaitsee Sveitsin ranskankielisellä alueella, Fribourgin kaupungin länsipuolella.
Maantiede

Payernen pinta-ala oli 24,19 neliökilometriä vuonna 2009. Tästä pinta-alasta 14,46 km² eli 59,8 % on maatalouskäytössä ja 3,59 km² eli 14,8 % metsää. Muusta maasta 5,67 km² eli 23,4 % on asutettua (rakennukset tai tiet), 0,44 km² tai 1,8 % on joko jokia tai järviä ja 0,07 km² eli 0,3 % on tuottamatonta maata.[lähde? ]
Rakennetusta alueesta teollisuusrakennusten osuus kokonaispinta-alasta oli 1,9 %, asuntojen ja rakennusten 6,6 % ja liikenneinfrastruktuurien 11,0 %. Sähkö- ja vesi-infrastruktuurin sekä muiden erikoiskehitettyjen alueiden osuus pinta-alasta oli 1,1 % sekä puistojen, viheralueiden ja urheilukenttien osuus 2,8 %. Metsämaasta koko metsäinen maa-alue on täysikokoisten metsien peitossa. Maatalousmaasta 52,2 % on viljelykasvien viljelyä ja 6,7 ​​% laidunta. Kaikki kunnan vesi on virtaavaa vettä. Payernesta lähtien Broye-joki virtaa suuressa ja maatalouslaaksossa.[lähde? ]
Kunta oli Payernen piirin pääkaupunki 31. elokuuta 2006 saakka, jolloin Payernesta tuli osa uutta Broye-Vullyn aluetta. Se koostuu Payernen kaupungista ja neljästä kylästä, mukaan lukien Vers-chez-Perrin.
Hallinto

Payernen lentokentällä toimii Swiss Transportation Safety Investigation Boardin (entinen Swiss Accident Investigation Board) lentotutkintaosasto. Aiemmin tämä oli Aircraft Accident Investigation Bureaun pääkonttori, kunnes se sulautui SAIB:hen vuonna 2011.
Payernessä sijaitsee myös Sveitsin ilmavoimien suuri lentotukikohta.
Kulttuuri > Payernen makkara

Payerne-makkara (ranskaksi: saucisson de Payerne) on paikallinen muunnelma alueellisesta Boutefas- tai Saucisson vaudois -makkarasta. Se on luonnonkuoressa olevaa kylmäsavustettua sianlihamakkaraa ja on ollut perinteinen ruokalaji 1800-luvun puolivälistä lähtien. IGP-suojattu Saucisson Vaudois IGP ja osittain AOC-suojattu Boutefas-makkara on valmistettu sioista, jotka etsivät tammenterhoja Vaudin tai Fribourgin metsissä ja juovat paikallista vettä. Vaikka Payerne-makkara ei ole suojattu nimi, siat tulevat yleensä samalta alueelta ja syövät samaa ruokavaliota. Suurin ero Payerne-makkaran ja muiden paikallisten lajikkeiden välillä on se, että seokseen lisätään viinin tai muun alkoholin sakat sekä keitetty, hienonnettu kuori tai porsaan nahka.
Politiikka

Vuoden 2007 liittovaltiovaaleissa suosituin puolue oli Sveitsin kansanpuolue, joka sai 27,72 % äänistä. Seuraavaksi kolme suosituinta puoluetta olivat SP (22,86 %), FDP (22,74 %) ja LPS (9,05 %). Liittovaltiovaaleissa annettiin yhteensä 1 790 ääntä, ja äänestysprosentti oli 40,0 prosenttia.